Nefnd skipuð um markaðssetningu hestsins Einar Kristinn Guðfinnsson , sjávarútvegs - og landbúnaðarráðherra , hefur skipað nefnd um markaðssetningu íslenska hestsins erlendis . Nefndinni er ætlað að meta hvernig staðið er að kynningu íslenska hestsins , velta fyrir sér nýjum hugmyndum og leita leiða til að bæta árangur af úflutningsstarfinu . Jafnframt er nefndinni falið að skoða hvernig best megi nota hestinn í landkynningarstarfi og til að styrkja markaðssetningu íslenskra afurða og ferðaþjónustu erlendis . Formaður nefndarinnar er Ásta Möller , alþingismaður .